b'\n_START_ARTICLE_\nSvetlobna za\xc5\xa1\xc4\x8ditna zavesa\n_START_PARAGRAPH_\nSvetlobna za\xc5\xa1\xc4\x8ditna zavesa je varnostni element, kateri s pomo\xc4\x8djo senzorjev nadzoruje poseg v varovano obmo\xc4\x8dje stroja._NEWLINE_Pri izdelavi in projektiranju strojev nam mora biti varnost ljudi oz. uporabnikov vedno na prvem mestu, ker noben denar na svetu \xc4\x8dloveku ne more povrniti zdravja \xc4\x8de ne celo \xc5\xbeivljenja. Stroj moramo vedno skonstruirati in na\xc4\x8drtovati tako, da prepre\xc4\x8dimo po\xc5\xa1kodbe uporabnika, kateri bo delal za strojem. Seveda moramo zato tudi dobro poznati mehanske dele in kak\xc5\xa1ne po\xc5\xa1kodbe lahko ti deli povzro\xc4\x8dijo. Huj\xc5\xa1e po\xc5\xa1kodbe kot jih lahko stroj povzro\xc4\x8di, ve\xc4\x8dji varnostni standard moramo uporabiti. Najbolj\xc5\xa1a za\xc5\xa1\xc4\x8dita je seveda mehanska ( za\xc5\xa1\xc4\x8ditna vrata, varnostne mre\xc5\xbee,...), ki pa pri dolo\xc4\x8denih strojih niso najbolj funkcionalna. Velikokrat delavci in vzdr\xc5\xbeevalci stroja za\xc5\xa1\xc4\x8ditna stikala tudi odstranijo in s tem tvegajo po\xc5\xa1kodbe sebe in drugih. Zato pri dolo\xc4\x8denih strojih, predvsem pri tistih pri katerih mora zaposleni ro\xc4\x8dno vstavljati material v stroj, uporabljamo svetlobno za\xc5\xa1\xc4\x8ditno zaveso.\n_START_SECTION_\nUporaba\n_START_PARAGRAPH_\nVarnostna svetlobna zavesa se uporablja za za\xc5\xa1\xc4\x8dito prstov, rok ali za za\xc5\xa1\xc4\x8dito dostopa do nevarnega obmo\xc4\x8dja. Glede na izbrani tip zavese so lahko \xc5\xa1tevilne funkcije stroja integrirane ali izbrane preko varnih re\xc5\xa1itev za nadzor: Restart interlock, fiksno/plavajo\xc4\x8de izlo\xc4\x8danje \xc5\xbearkov, PSDI funkcija, bypass funkcija, izbiranje re\xc5\xbeima delovanja itd. Poznamo ve\xc4\x8d proizvajalcev in tipov varnostnih zaves, ki se razlikujejo po obliki, tipu za\xc5\xa1\xc4\x8dite (tip 2- za\xc5\xa1\xc4\x8dita dlani, tip 4- za\xc5\xa1\xc4\x8dita prstov,\xe2\x80\xa6), dimenzijah, vsem pa je skupno to, da ob prekinitvi svetlobne zavese ustavijo stroj. Seveda pa morajo biti vse svetlobne zavese povezane tudi na varnostni modul, kateri preko relejskega kontakta po\xc5\xa1lje krmilju signal kdaj je za\xc5\xa1\xc4\x8dita prekinjena.\n_START_SECTION_\nPrincip delovanja in opis\n_START_PARAGRAPH_\nPrimer preverjanja pravilnega delovanja. Varnostne svetlobne zavese vsebujejo dve enoti -oddajnik in sprejemnik. V vsaki enoti so opti\xc4\x8dne in elektri\xc4\x8dne komponente. Med tema dvema enotama je za\xc5\xa1\xc4\x8ditno polje, ki je opredeljen kot vi\xc5\xa1ina za\xc5\xa1\xc4\x8ditnega podro\xc4\x8dja in za\xc5\xa1\xc4\x8ditnega polja (vi\xc5\xa1ina oz. \xc5\xa1tevilo opti\xc4\x8dnih komponent, ki pa se razlikuje od velikosti same za\xc5\xa1\xc4\x8ditne zavese ali pa zavisi od tipa za\xc5\xa1\xc4\x8dite. Oddajnik in sprejemnik se med seboj po navadi najprej sinhronizirata. Obe enoti pa morata biti tudi povezani na varnostni modul. Nekateri proizvajalci pa celo omogo\xc4\x8dajo, da lahko ve\xc4\x8d zaves ve\xc5\xbeemo celo zaporedno in si s tem pove\xc4\x8damo za\xc5\xa1\xc4\x8ditno polje. Oddajniki imajo tudi statusne lu\xc4\x8dke, ki nam poka\xc5\xbeejo sam status zavese ( zavesa prekinjena, zavesa ni prekinjena,\xc5\xa1ibek signal do sprejemnika,\xe2\x80\xa6). Za\xc5\xa1\xc4\x8ditna zavesa nam mora prekiniti signal \xc5\xbee \xc4\x8de prekrijemo samo eno opti\xc4\x8dno komponento, zato moramo varnostne zavese tudi ve\xc4\x8dkrat sami preveriti, \xc4\x8de delujejo pravilno. Oddajnik po\xc5\xa1lje infrarde\xc4\x8de svetlobne pulze do sprejemnika, kateri jih ovrednoti. \xc4\x8ce samo en ta signal prekinemo pa nam svetlobna zavesa stroj zaustavi. Takoj ko pa je za\xc5\xa1\xc4\x8diteno polje spet prosto, pa lahko ponovno za\xc5\xbeenemo delovanje stroja.\n_START_SECTION_\nPostavitev svetlobne za\xc5\xa1\xc4\x8ditne zavese na stroj\n_START_PARAGRAPH_\nSeveda mora biti sama postavitev za\xc5\xa1\xc4\x8ditnih zaves na stroju smiselna. Postaviti jo moramo tako, da je uporabnik ne more zaobiti, hkrati pa mora biti postavljena dovolj dale\xc4\x8d od gibljivih delov, saj ima tudi sama zavesa dolo\xc4\x8den \xc4\x8dasovni zamik, v katerem nam bo zaustavila sam stroj ali napravo. Pomembno je vedeti, da ve\xc4\x8dja kot je razdalja med oddajnikom in sprejemnikom, dalj\xc5\xa1i \xc4\x8das zavesa potrebuje, da nam prekine signal.\n_START_SECTION_\nElektri\xc4\x8dna vezava za\xc5\xa1\xc4\x8ditne svetlobne zavese\n_START_PARAGRAPH_\nVsako za\xc5\xa1\xc4\x8ditno svetlobno zaveso moramo pravilno elektri\xc4\x8dno o\xc5\xbei\xc4\x8diti in priklju\xc4\x8diti. Za pravilno priklju\xc4\x8ditev mora monter vedno prebrati navodila proizvajalca, saj le tako lahko pravilno in funkcionalno namesti za\xc5\xa1\xc4\x8dito, da le ta deluje pravilno. Vsak proizvajalec pa tudi poda, kateri pin na konektorju ima kak\xc5\xa1no funkcijo. Podane pa so tudi priklju\xc4\x8dne napetosti.\n_START_SECTION_\nOpis delovanja\n_START_PARAGRAPH_\nSvetlobne varnostne zavese pa seveda ne delujejo, \xc4\x8de jih ne pove\xc5\xbeemo z varnostnimi moduli. To so robustni varnostni releji, ki zdru\xc5\xbeujejo zmogljivost in prilagodljivost v enem samem modulu. Vse funkcije so optimizirane za povezave varnostnih svetlobnih zaves v razli\xc4\x8dnih varnostnih sistemih. Dolo\xc4\x8dene module za varnostne zavese pa lahko tudi uporabimo kot varnostne module za nujni stop, saj so v principu delovanja identi\xc4\x8dni. Imajo mo\xc5\xbenost ro\xc4\x8dnega ali avtomatskega vklopa modula. Lahko jih ve\xc5\xbeemo tudi v kombinaciji z ostalimi varnostnimi moduli. Releji pa imajo tudi majhen \xc4\x8das izklopa cca. 250 mS.\n_START_SECTION_\nNastavitev re\xc5\xbeima delovanja\n_START_PARAGRAPH_\nVarnostni relejni moduli imajo na izbiro ro\xc4\x8dni ali pa avtomatski start modula. Za kateri re\xc5\xbeim se odlo\xc4\x8dimo pa je odvisno predvsem od tega, kak\xc5\xa1en sistem nam svetlobna za\xc5\xa1\xc4\x8ditna zavesa varuje (npr. \xc4\x8de delavec iz stroja samo jemlje material in je dovajanje materiala avtomatsko, je verjetno najbolj funkcionalno, \xc4\x8de JE nastavljen avtomatski re\xc5\xbeim, \xc4\x8de pa delavec sam jemlje in daje v stroj nov material ali obdelovanec pa je nastavljen ro\xc4\x8dni re\xc5\xbeim).\n_START_SECTION_\nElektri\xc4\x8dni priklop\n_START_PARAGRAPH_\nKako se pravilno priklju\xc4\x8dili varnostni modul se razbere iz navodil proizvajalca, ki jih prilo\xc5\xbei k vsakem varnostnem modulu. Iz tehni\xc4\x8dnih podatkov se razber priklopno napetost, kak\xc5\xa1no obremenitev se lahko pelje \xc4\x8dez posamezen rele, \xe2\x80\xa6 Na uporabniku pa je da izbere kateri priklop ustreza na\xc5\xa1emu sistemu.\n_START_SECTION_\nZakaj izberemo svetlobne za\xc5\xa1\xc4\x8ditne zavese\n_START_PARAGRAPH_\nSvetlobne za\xc5\xa1\xc4\x8ditne zavese so v ve\xc4\x8dini primerov veliko bolj funkcionalne za\xc5\xa1\xc4\x8dite kot mehanske, zaradi la\xc5\xbejega posega v sam stroj. Hkrati pa so tudi veliko bolj varne kot mehanske, ker se za\xc5\xa1\xc4\x8ditnih svetlobnih zaves ne da tako enostavno odstraniti iz stroja kot se to lahko po\xc4\x8dne z za\xc5\xa1\xc4\x8ditnimi stikali, kjer odstranijo iz za\xc5\xa1\xc4\x8ditnih vrat varnostne klju\xc4\x8de in jih vtaknejo v za\xc5\xa1\xc4\x8ditna stikala. \xc4\x8ce bi jo pa \xc5\xbee odstranili pa bi rabili delavci znanje iz elektrotehnike, da prelisi\xc4\x8dijo varnostne module. Ampak iz prakse vemo da se niti ne upajo posegati v elektro omarice zaradi bojazni pred udarom elektri\xc4\x8dne energije. Res da so cenovno to najdra\xc5\xbeje re\xc5\xa1itve varnosti (od 1500\xe2\x82\xac naprej), ampak glede na funkcionalnost svojo ceno povsem opravi\xc4\x8dujejo. Zato se jih tudi vse ve\xc4\x8d vgrajuje na same stroje.'